Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvaltojen on määrä asettaa uusia Iran-pakotteita 5. marraskuuta.
Iranin ulkoministeri varoittaa vakavista seurauksista maailmanjärjestykselle.
Venäjän presidentti Putin peräänkuulutti eri maiden yhteistyötä,-
jotta Syyriasta saadaan kitkettyä ääriaines, -
joka on saanut sotilaskokemusta ja yrittää todennäköisesti viedä -
osaamista ja ideologiaa muualle.
Pääministeri Netanjahu tapasi Kanadan ulkoministeri Freelandin -
tänä aamuna Jerusalemissa. Johtajat korostivat maiden ystävyyttä -
ja sitoutumista yhteistyöhön rauhan ja turvallisuuden alueella.
Yhdysvaltojen uudet Iran-pakotteet astunevat voimaan 5. marraskuuta.
Iranin ulkoministerin mukaan niillä on -
vakavia seurauksia maailmanjärjestykselle.
Ulkoministeri Javad Zarif puhui uutiskonferenssissa Istanbulissa -
Iranin, Turkin ja Azerbaidžanin kokouksen jälkeen.
Hän viittasi eri maihin, jotka ovat vastustaneet USA:n pakotteita.
Voiko Yhdysvallat rangaista muita maita siitä, -
että ne noudattavat lakia?
Sillä tulee olemaan vakavia seurauksia maailmanjärjestykseen.
Siksi hyvät naapurimme, -
Euroopan maat ja muut maat -
ovat vastustaneet näitä toimenpiteitä.
Farsiksi puhunut Iranin ulkoministeri yritti vakuuttaa iranilaisille, -
että USA toimii yksin. Se ei kuitenkaan heijastele todellisuutta, -
sillä monet Lähi-idässä ja muualla ovat vetäytyneet Iran-toiminnoista, -
koska ne pelkäävät menettävänsä Yhdysvaltojen suuret markkinat.
Vain muutamaa tuntia myöhemmin Iranin naapurimaa Irak ilmoitti, -
että se keskeyttää öljyyn liittyvät toimintonsa Iranin kanssa -
ja siirtää ne länsinaapuri Turkkiin.
Yhdysvaltain hallinto piti Irakin päätöstä tervetulleena.
Ulkoministeriö tiedotti painostavansa Iranin hallintoa maksimaalisesti -
lopettamalla öljyn tuonnin kokonaan.
Aiemmin tällä viikolla USA:n puolustusministeri Mattis korosti, -
että USA vastustaa lujasti Iranin pahansuopia toimia Lähi-idässä, -
etenkin Iranin ydinasetavoittelua.
Bahrainin turvallisuuskonferenssissa puhunut Mattis painotti, -
että vaikka Iran käyttää ensisijassa välikäsiä Syyriassa, Libanonissa, -
Jemenissä ja muualla, se ei vähennä Iranin syyllisyyttä -
eikä vastuuta kansainvälisen yhteisön edessä.
Vastustamme ohjusjärjestelmien testaamista ja levittämistä, -
joilla Iran rikkoo kansainvälisiä sopimuksia.
Se levittää näitä uhkia vastuuttomasti mm. Syyriaan, Libanoniin ja Jemeniin.
Se, että Iran käyttää välikäsiä, ei vähennä hallinnon syyllisyyttä -
eikä vastuuta kansainvälisen yhteisön edessä.
Emme seiso toimettomina, mikäli Iranin hallinto tavoittelee ydinasetta.
Mattisin mukaan Iran vie edelleen ohjuksia, raketteja ja lennokkeja -
Jemenin huthi-kapinallisille, jotka ovat tehneet niillä summittaisia iskuja -
siviilikohteisiin Saudi-Arabiassa.
Jemenissä Iran vie edelleen ohjuksia, raketteja ja lennokkijärjestelmiä -
huthi-kapinallisille vastoin YK:n sopimuksia.
Viimeksi kuluneiden 18 kuukauden aikana huthit ovat ampuneet -
yli sata ohjusta Saudi-Arabiaan, mm. siviilikohteisiin, kuten lentokentälle.
Yhdysvallat tukee kumppaniemme oikeutta puolustaa itseään -
Iranin tukemilta huthien hyökkäyksiltä suvereenille alueelleen.
Samaan aikaan vaadimme lopettamaan taistelut välittömästi.
Venäjän mukanaolo Lähi-idässä kasvoi merkittävästi, -
kun Yhdysvallat vetäytyi alueelta Obaman hallinnon aikana.
Mattis sanoi, ettei Venäjä voi toimia Yhdysvaltojen korvaajana.
Venäjän opportunismi ja halu katsoa läpi sormien rikoksia, -
joita Assad harjoittaa omaa kansaansa vastaan, -
kertovat, ettei Venäjä ole sitoutunut keskeisiin moraaliperiaatteisiin.
Venäjä ei voi korvata Lähi-idässä Yhdysvaltain pitkään jatkunutta, -
kestävää ja läpinäkyvää sitoutumista, -
jonka takana pystyn seisomaan tänäänkin.
Viime lauantaina Venäjän, Saksan, Ranskan ja Turkin johtajat -
pohtivat Istanbulissa Syyrian tulevaisuutta.
Venäjän Putin, Saksan Merkel, Ranskan Macron ja Turkin Erdoğan -
järjestivät tapaamisia yhdessä ja erikseen.
Väkivalta Syyrian Idlibissä, joka on jihadistien viimeinen iso tukikohta, -
korosti, miten hauras on Venäjän ja Turkin sopimus, -
jolla estettiin hallinnon suurhyökkäys.
Huippukokous päättyi johtajien yhteiseen lehdistötilaisuuteen, -
jossa Venäjän Putin korosti, että Idlibin aseeton vyöhyke -
on vain väliaikainen ratkaisu.
Hän korosti toivovansa, että Turkki noudattaa sopimusvelvoitteitaan.
Saksan Merkel sanoi, ettei Syyriaan saada rauhaa sotilaallisin keinoin, -
ja korosti YK:n vetämän poliittisen prosessin merkitystä.
Sotilaalliset keinot eivät auta, vaan tarvitaan poliittista ratkaisua, -
nimenomaan YK:n johdolla.
Huippukokouksessa puitiin Syyrian konfliktin ratkaisemista.
Venäjän presidentti Putin perään- kuulutti eri maiden yhteistyötä, -
jotta päästään eroon ääriaineksesta, joka on saanut sotilaskokemusta -
ja yrittää todennäköisesti viedä osaamista ja ideologiaa muuallekin.
Vaikka väkivalta on vähentynyt Syyriassa huomattavasti, -
maan ääriainekset ovat edelleen suuri ongelma.
Militanttien, jotka ovat saaneet taistelukokemusta, -
ei saa antaa jatkaa rikollisia toimiaan, luoda nukkuvia soluja maihimme, -
värvätä seuraajia tai julistaa ääri-ideologiaa ja terroria.
Israelin pääministeri Netanjahu tapasi Kanadan ulkoministeri Freelandin -
tänä aamuna Jerusalemissa.
Johtajat korostivat maiden ystävyyttä ja keskustelivat keinoista, -
joilla kahdenvälistä yhteistyötä voisi vielä syventää.
Tapaamisen jälkeen Netanjahu otti esiin Kanadan tuen Israelille -
ja Israelin turvallisuudelle, mikä näkyy myös konkreettisina toimina.
Arvostamme tukeanne eri kansainvälisillä foorumeilla.
Sanoitte, ettette solmi suhteita Iraniin, -
minkä pitäisi olla päivänselvää, kun kyse on maasta, -
joka uhkuu avoimesti maailman ainoan juutalaisvaltion tuhoa.
Osoitatte tukenne konkreettisesti.
Kanadan ulkoministeri vahvisti maan sitoutumisen Israelin turvallisuuteen.
Hän sanoi, että Kanada seisoo Israelin rinnalla ja että mailla on samat arvot.
Sitoudumme Israelin turvallisuuteen horjumattomasti ja raudanlujasti.
Tuemme Israelin oikeutta elää rauhassa.
Kanada sitoutuu kattavaan, reiluun ja kestävään rauhaan Lähi-idässä.
Kanada on ylpeä vahvasta kumppanuudestaan Israelin kanssa.
Kumppanuutemme on edistänyt demokratioidemme yhteisiä arvoja -
ja intressejä jo 70 vuotta.
Kumppanuus on jatkunut riippumatta siitä, -
mikä poliittinen puolue on vallassa Kanadassa.
Freeland sanoi maansa ymmärtävän Lähi-idän haasteet -
ja Israelin terrorismintorjuntatarpeen. Hän totesi, että Kanada sitoutuu -
yhteistyöhön Israelin kanssa rauhan ja turvallisuuden alalla.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, huomiseen.
Suomennos: Marianne Tenetz